# ПРАТЕНИЧКО ПРАШАЊЕ

Од пратеникот Андреј Жерновски, поставено меѓу

две седници на Собранието на Република Македонија,

на 24 септември 2009 година

Пратеничкото прашање гласи:

Прашањето го поставувам по барање на вработените во Здружението на возачи - Кичево. Прашањето се однесува на секретарот на Здружението на возачи од Кичево, Милош Милошоски. Иако Милошоски има само средно образование, сепак вработен е на место каде според Законот за безбедност во патниот сообраќај, потребно е високо образование. Покрај незаконското вработување, Милошоски започнува со градежни работи, без да објави тендер преку фирма која нема лиценца за работа и нема пријавено ниту еден вработен. Незаконски го отпушта благајникот на Здружението кој и покрај решението на Трудовата инспекција да се врати на работа, тој е одјавен од Здружението. Откако Милошоски како инструктор во 1996 год. зема отпремнина како технолошки вишок во висина од 218.892 ден, плус автомобил Југо 45, се вработува во фирмата Телеком. После приватизацијата на Телеком, самоволно напушта од работа со отпремнина од 20.000 евра и акции од Телеком. Со две незаконски земени отпремнини тој повторно се враќа во Здружението. И покрај тоа што било реагирано до сите надлежни институции: Јавното обвинителство, Градежната инспекција, Трудовата инспекција и до централниот регистар до денес Милош Милошоски сеуште е незаконски секретар на Здружението. Зошто предметот покренат против Милош Милошоски пред Јавното обвинителство се одолговлекува?

Прашањето го упатувам до министерот за правда.